НАЦРТ

На основу члана 46. Закона о локалној самоуправи („Сл.гл. РС“ број 129/2007, 83/2014-др. Закон, 101/2016-др.Закон и 47/2018), члана 60. Статута општине Ивањица („Сл.лист општине Ивањица“ број 1/19), Одлуке о буџету општине Ивањица за 2022. годину (,,Службени лист општине Ивањица'' бр. 14/2021) и Пословника о раду општинског већа општине Ивањица (,,Службени лист општине Ивањица'' бр. 13/16), Општинско веће општине Ивањица, на седници одржаној дана 29.12.2021.године, донело је

**Програм одржавања јавних и некатегорисаних путева за 2022. годину на територији општине Ивањица**

**(редовно одржавање, рехабилитација, ургентно одржавање; инвестиције на унапређењу руралне јавне инфраструктуре)**

На територији општине Ивањица је 170 км општинских и око 1.000 км некатегорисаних путева, као и 198.105 м2  градских улица и јавних површина, о којима се стара ЈЛС, а преко Одељења за ЛЕР, инвестиције и грађевинске послове општинске управе општине Ивањица.

Законом о путевима („Сл.гласник РС“ број 41/2018 и 95/2018 – др.закон) уређен је правни положај јавних и некатегорисаних путева, услови и начин управљања, заштите и одржавања јавних путева, извори и начин финансирања заштите и одржавања путева, као и друга питања од значаја за управљање, заштиту и одржавање јавних путева.

Одржавање јавног пута обухвата редовно одржавање, рехабилитацију и ургентно одржавање, а врста и обим радова су дефинисани члановима 67 – 70 Закона о путевима („Сл.гласник РС“ број 41/2018 и 95/2018 – др.закон).

За редовно одржавање јавних и некатегорисаних путева у 2022. години буџетом су опредељена средства у укупном износу од 45.002.000,00 динара са ПДВ-ом. Пренете обавезе из 2021. године ( расписана ЈН крајем 2021. године за одржавање мостова ) износе 2.000.000,00 динара.

За рехабилитацију јавних и некатегорисаних путева у 2022. години буџетом су опредељена средства у укупном износу од 70.598.000,00 динара са ПДВ-ом.

За ургентно одржавање јавних и некатегорисаних путева у 2022. години буџетом су опредељена средства у укупном износу од 12.000.000,00 динара са ПДВ-ом.

Одржавање јавних путева је подељено у више јавних набавки, и по партијама, како би се обезбедила конкуренција, повољније цене, сузбијање монополског положаја, а самим тим и ефикасније извођење планираних радова на целој територији општине.

Партије које подразумевају одржавање макадамских коловоза општинских и некатегорисаних путева подељене су по групама Месних заједница, међусобно повезаних путном мрежом и границама, како би се ефикасније и уз смањене трошкове транспорта изводили радови.

Издвојена је као посебна партија набавка и испорука материјала , намењена за подршку самоиницијативној поправци јавних и некатегорисаних путева у 2022. години, по захтевима Месних заједница, удружења и појединачних захтева грађана. За ову намену, буџетом су опредељена средства у укупном износу од 3.000.000,00 динара са ПДВ-ом.

Посебне јавне набавке, односно партије, због специфичности радова чине: редовно летње одржавање (поверени послови ЈКП Комунално Ивањица), редовно зимско одржавање, одржавање саобраћајне сигнализације и опреме општинских путева, хоризонтална сигнализација градских улица, вертикална сигнализација градских улица, рехабилитација мостова, рехабилитација асфалтних коловоза општинских путева, рехабилитација градских улица.

Сагледавајући расположива средства, стање коловоза и објеката, захтеве грађана и планиране инвестиције у 2022. години, програм радова на одржавању јавних и некатегорисаних путева, финансијски је подељен на следеће области:

1. **Редовно одржавање јавних путева:**

Редовно одржавање обухвата скуп активности, мера и радова, који се предузимају током дела или целе календарске године, на путној мрежи или појединим деоницама пута, ради одржавања и очувања функционалне исправности јавног пута, путних објеката, саобраћајне сигнализације и опреме пута.

1. Редовно „летње“ одржавање ( вредност 7.000.000,00 динара са ПДВ-ом):

* Преглед, утврђивање и оцена стања пута и путног објекта
* Чишћење коловоза и осталих елемената елемената пута
* Одржавање и уређење банкина и берми
* Чишћење и одржавање јаркова, ригола, пропуста
* Уређивање зелених површина у путном земљишту (кошење траве, крчење шибља и сечење дрвећа)

1. Редовно „зимско“ одржавање (вредност 25.000.000,00 динара са ПДВ-ом):

* Примена мера за уклањање снега и леда на коловозу јавног пута и саобраћајним површинама аутобуских стајалишта и паркиралишта

1. Сигнализација и опрема општинских путева (вредност 3.000.000,00 динара са ПДВ-ом):

* Поправка, замена, допуна и обнављање саобраћајне сигнализације
* Замена, допуна и обнављање оштећене или дотрајале опреме пута и објеката, и опреме за заштиту пута, саобраћаја и околине

1. Хоризонтална сигнализација градских улица (вредност 3.500.000,00 динара са ПДВ-ом):

* Обележавање новопројектоване, допуна и обнављање постојеће хоризонталне саобраћајне сигнализације

1. Вертикална сигнализација градских улица (вредност 6.502.000,00 динара са ПДВ-ом):

* Поправка, замена, допуна и обнављање вертикалне саобраћајне сигнализације и опреме
* Редовно чишћење и одржавање саобраћајне сигнализације и опреме

1. **Рехабилитација јавних и некатегорисаних путева:**

Рехабилитација јавног пута јесте врста одржавања , тј. извођење радова на јавном путу и путном објекту у границама путног земљишта, ради очувања карактеристика јавног пута у истом или приближно истом стању које је било у тренутку његове изградње или последње реконструкције.

1. Одржавање мостова (вредност 2.000.000,00 динара са ПДВ-ом):

* Замена изолације, ограда, оштећених секундарних елемената и дотрајалих пешачких стаза на мостовима

Јавна набавка је обликована кроз 3 партије, и то:

* Партија 1: Набавка и испорука дрвене грађе за одржавање мостова (мост Изубра, Остатија; мост Саставци, Брусник; мост Ђоковићи, Глеђица)
* Партија 2: Набавка и уградња металне ограде моста (мост на реци Студеници, Девићи; мост на Брусничкој реци, Девићи; мост на Моравици, Мана)
* Партија 3: Чишћење и фарбање ограда мостова (мост Миловићи – Градина; мост Прилике – Радаљево)

1. Рехабилитација асфалтних коловоза јавних путева (вредност 10.000.000,00 динара са ПДВ-ом):

* Обнављање и замена дотрајалих коловозних конструкција, односно њених делова и наношење новог асфалтног слоја одређене носивости по целој ширини постојећег коловоза
* Обрада површине коловозног застора или заптивање
* Поправку оштећених потпорних, обложних и порталних зидова
* Замену дренажних и система за одводњавање јавног пута и путног објекта

Планирано је извођење радова на општинским путевима Стража – Осоница, Међуречје – Братљево, Ивањица – Глијеча, Ивањица – Галовске стране – Венац (санација ударних рупа), Прилике – Ђурићи (пресвлачење коловоза у пуној ширини), као и мање интервенције на осталим деоницама.

1. Рехабилитација макадамских коловоза јавних и некатегорисаних путева ( укупна вредност 37.998.000,00 динара са ПДВ-ом).

Јавна набавка је обликована кроз 8 партија, и то:

* Партија 1: Рехабилитација макадамских коловоза јавних и некатегорисаних путева у групи Месних заједница Брусник и Средња река(вредност 4.133.880,00 динара са ПДВ-ом):
  + Профилисање попречног профила коловоза
  + Постављање туцаничког застора
  + Замена дренажних и система за одводњавање пута и путног објекта

Планирано је извођење радова на следећим деоницама:

Беле воде - Бела стена, МЗ Средња река

Јаковљевићи - Павловићи - Милићевићи, МЗ Средња река

Средња река - Градац, МЗ Средња река

Старо село - Ранђићи, МЗ Средња река

Средња река - Масловарићи, МЗ Средња река

Дајићи - Старо село - Саставци, МЗ Средња река

Брусник - Ракаси, МЗ Брусник

Брусник - Белчевићи - Луковићи, МЗ Брусник

Муњићи - Нешковићи, МЗ Брусник

Тењовићи, МЗ Брусник

Совићи - Нешковићи, МЗ Брусник

Брусник - Савићи, МЗ Брусник

Радуловац - Јечмиште, МЗ Брусник

Саставци - Брусник - Обрадовске воденице, МЗ Брусник

- Партија 2: Рехабилитација макадамских коловоза јавних и некатегорисаних путева у групи Месних заједница Придворица, Девићи и Остатија (вредност 5.161.680,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Тутићи, МЗ Придворица

Тутићка коса - Ограђеник, МЗ Придворица

Ћубрци, МЗ Придворица

Кимчетићи, МЗ Придворица

Вељовићи, МЗ Придворица

Алексићи, МЗ Придворица

Девићи - Пејовићи - Вионица, МЗ Девићи

Девићи - Арбулићи -Перишићи, МЗ Девићи

Девићи - Ђопићи, МЗ Девићи

Вионица-Брковићи-Јаћовићи, МЗ Девићи

Девићи - пут за Рудно , МЗ Девићи

Саставци - Угљари, МЗ Остатија

Ратари, МЗ Остатија

Остатија - Пауновићи, МЗ Остатија

Оцртен, МЗ Остатија

Крљани, МЗ Остатија

Девићи - Остатија, МЗ Остатија

- Партија 3: Рехабилитација макадамских коловоза јавних и некатегорисаних путева у групи Месних заједница Ковиље и Ерчеге (вредност 5.513.040,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Попова чесма - Спасовићи, МЗ Ковиље

Ковиље - Парезани - Бели камен - Јавор, МЗ Ковиље

Бели камен - Дојчиловићи, МЗ Ковиље

Бојовићи - Васиљевићи, МЗ Ковиље

Азањци, МЗ Ковиље

Шанчеви - Ковиље - Попова чесма, МЗ Ковиље

Ерчеге - Ступска чесма, МЗ Ерчеге

Бојићи - Јовићевићи - Ћеримани - Новаковићи, МЗ Ерчеге

Саковићи - Шубарићи, МЗ Ерчеге

Грујовићи - Дидићи, МЗ Ерчеге

Баковићи - Дишићи, МЗ Ерчеге

Вучак - Драмићани, МЗ Ерчеге

Милованчевићи - Томићевићи, МЗ Ерчеге

Брестовац, МЗ Ерчеге

Саставци - Вучак - Јекићи, МЗ Ерчеге

- Партија 4: Рехабилитација макадамских коловоза јавних и некатегорисаних путева у групи Месних заједница Међуречје и Братљево (вредност 5.013.960,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Међуречје - Главинићи - Видаци, МЗ Међуречје

Мана -Виторовићи - Маричићи, МЗ Међуречје

Шаманица - Маричићи, МЗ Међуречје

Шаманица - Орестаци - Косовица, МЗ Међуречје

Бутково (трафо) - Гавриловићи, МЗ Међуречје

Куманица - Милутиновићи - Принчево брдо, МЗ Међуречје

Куманица - Мијаиловићи, МЗ Међуречје

Недељковићи - Кнежевићи - Перковићи, МЗ Братљево

Златићи - Кривокуће, МЗ Братљево

Братљево - Поледице - Каплановићи - Нешовићи - Саставци, МЗ Братљево

Шанчеви - Јелићи - Арсекићи, МЗ Братљево

Братљево - Ровине - Руда гора, крак Равна гора, МЗ Братљево

Глеђица (школа) - Луковићи, МЗ Братљево

Глеђица (школа) - Ћурчићи, МЗ Братљево

Глеђица - Јасеновица, МЗ Братљево

Глеђица - Милинковићи, МЗ Братљево

* Партија 5: Рехабилитација макадамских коловоза јавних и некатегорисаних путева у групи Месних заједница Осоница, Луке и Лиса (вредност 4.479.840,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Рзиње: крак Стевановићи, крак Наочаре, крак Провале, МЗ Осоница

Забрђе - Продановићи, Забрђе – Крушке, МЗ Осоница

Мечке - Врањаче, МЗ Осоница

Мечке - Тупан, МЗ Осоница

Бошковићи, МЗ Осоница

Зучковске воденице - Чегањци, МЗ Осоница

Луке - Лазовићи - Венац, МЗ Луке

Луке (гробље) - Богосављевићи, МЗ Луке

Чадоње - Ратковићи, МЗ Луке

Миленковићи - Златићи, МЗ Луке

Луке - Миленковићи, МЗ Луке

Трње – Оцокољићи; Велики брег – старо гробље, МЗ Лиса

Марићи – Лауши - Самоград, МЗ Лиса

Шарчевићи - Ракоњци, МЗ Лиса

Волићи, Горњи Ајдачићи, МЗ Лиса

- Партија 6: Рехабилитација макадамских коловоза јавних и некатегорисаних путева у групи Месних заједница Ивањица, Буковица и Прилике (вредност 4.861.200,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Видик - Горње Црњево, МЗ Ивањица

Видик - Муцина вода, МЗ Ивањица

Палибрки гроб ("велика кривина") - Тодоровићи - Рајковићи - Кртинице, МЗ Ивањица

Будожеља - Орловица, МЗ Ивањица

Будожеља - крак Ђогатовићи; крак Џибраковићи, крак Мићићи, МЗ Ивањица

Рашчићи - Мићићи - Бујошко брдо, МЗ Буковица

Шуме - Авејићи, Тотовићи, МЗ Буковица

Буковица - Заглавак, МЗ Буковица

Сењак - Тотовићи - Симончевићи, МЗ Буковица

Грабовица - Церова (школа), МЗ Прилике

Церова (школа) - црква, МЗ Прилике

Каменита - Пантелићи, МЗ Прилике

Горње Радаљево - Поповићи, МЗ Прилике

Јеремићи - Јовановићи, МЗ Прилике

Миловићи - Калајановићи, МЗ Прилике

- Партија 7: Рехабилитација макадамских коловоза јавних и некатегорисаних путева у групи Месних заједница Кушићи и Опаљеник (вредност 4.378.320,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Црквина - Матићи, МЗ Кушићи

Забој - Братуљевићи, МЗ Кушићи

Прљуша - Милојевићи - Веђићи - Стенчица, МЗ Кушићи

Бадњина - Глинтићи; Бадњина - Петровићи, МЗ Кушићи

Кушићи - Зарићи - Равна гора, МЗ Кушићи

Поглед - Бојановићи - Горњи Стаменићи, МЗ Кушићи

Насеље Кушићи; Сокићи, МЗ Кушићи

Опаљеник - Громовићи, МЗ Опаљеник

Копривница, МЗ Опаљеник

Опаљеник - Баре - Грабовица, МЗ Опаљеник

Бауловићи - Грабовица, МЗ Опаљеник

Сивчина - Буројевићи, МЗ Опаљеник

Опаљеник - Боторићи, Громовићи, МЗ Опаљеник

- Партија 8: Рехабилитација макадамских коловоза јавних и некатегорисаних путева у групи Месних заједница Брезова и Мочиоци (вредност 4.456.080,00 динара са ПДВ-ом):

o Профилисање попречног профила коловоза

o Постављање туцаничког застора

o Замена дренажних и система за одводњавање пута и путног објекта

Планирано је извођење радова на следећим деоницама:

Грабовица (школа Церова) - Бела црква, МЗ Брезова

Катићи - Јанковића брдо - Бела црква, МЗ Брезова

Катићи - Осредак - Вуловићи, МЗ Брезова

Катићи - Сјеруша, МЗ Брезова

Глог - Округлица, МЗ Брезова

Глог - Пљесковићи, МЗ Брезова

Катићи - Стишовићи - Ђелкапе, МЗ Брезова

Шареник (школа) - Солила, МЗ Брезова

Гумешевац - Ристовићи - Ћурке, МЗ Мочиоци

Анатема - Јаковљевићи, МЗ Мочиоци

Томићи - Чекеревци, МЗ Мочиоци

Пантелићи - Кувекаловићи, МЗ Мочиоци

Краковићи, МЗ Мочиоци

Присоје - Матовићи, МЗ Мочиоци

Поједини делови деоница за рехабилитацију биће дефинисани након обиласка стручне службе Одељења, а на основу редовних прегледа путне инфраструктуре и затеченог стања на терену.

1. Рехабилитација градских улица (вредност 20.600.000,00 динара са ПДВ-ом):

- Обнављање и замена дотрајалих коловозних конструкција, односно њених делова и наношење новог асфалтног слоја одређене носивости по целој ширини постојећег коловоза

- Обрада површине коловозног застора или заптивање

- Поправку оштећених потпорних, обложних и порталних зидова

- Замену дренажних и система за одводњавање јавног пута и путног објекта

Јавна набавка је обликована кроз 5 партија, и то:

* Партија 1: Санација ударних рупа и деформација коловоза (вредност 3.850.000,00 динара са ПДВ-ом).

Појединачне интервенције по улицама биће дефинисане након обиласка стручне службе Одељења, а на основу редовних прегледа путне инфраструктуре, динамике гасификације градског подручја и осталих реконструкција подземних инсталација.

* Партија 2: Рехабилитација коловоза Улице Венијамина Маринковића (вредност 11.000.000,00 динара са ПДВ-ом).

Планирано је пресвлачење коловоза у пуној ширини асфалтним застором (БНС 22 Д=6 цм + АБ 11 д=4 цм), од раскрснице са Јаворском улицом до раскрснице са Улицом Марка Цупарића.

* Партија 3: Рехабилитација тротоара Улице Венијамина Маринковића (вредност 2.400.000,00 динара са ПДВ-ом).

Планирана је замена деформисаног асфалтног застора бехатоном, и оштећених ивичњака, од раскрснице са Улицом браће Рабреновић до раскрснице са Улицом Милојице Николића (страна улице преко пута Црњевачког моста).

* Партија 4: Рехабилитација тротоара Улице Венијамина Маринковића на Лучкој реци – раскрсница за Луке, Осоницу (вредност 2.100.000,00 динара са ПДВ-ом).

Планирана је рехабилитација тротоара како би се обезбедио континуитет у пешачком саобраћају у делу раскрснице, од аутобуског стајалишта до тротоара у наставку ка насељу Лучка река, преко реке Моравице, ради безбедног одвијања саобраћаја.

* Партија 5: Рехабилитација тротоара Улице Венијамина Маринковића – постављање заштитних стубића преко пута Хотела ПАРК (вредност 1.250.000,00 динара са ПДВ-ом).

Планирано је постављање заштитних бетонских стубића на делу тротоара преко пута Хотела ПАРК, како би се физичком препреком онемогућило паркирање возила на зеленој површини, као и повећала безбедност кретања пешака.

1. **Ургентно одржавање јавних и некатегорисаних путева:**

Радови на ургентном одржавању јавних путева обухватају радове који се морају хитно извести ради отклањања штетних последица насталих елементарним непогодама и другим несрећама, ванредним и непредвиђеним околностима и обезбеђивање проходности пута и безбедног одвијања саобраћаја.

1. Ургентно одржавање јавних и некатегорисаних путева ( укупна вредност 12.000.000,00 динара са ПДВ-ом).

Јавна набавка је обликована кроз 4 партије, и то:

- Партија 1: Ургентно одржавање јавних и некатегорисаних путева у групи Месних заједница Придворица, Девићи, Брусник, Остатија, Средња река (вредност 3.000.000,00 динара са ПДВ-ом)

- Партија 2: Ургентно одржавање јавних и некатегорисаних путева у групи Месних заједница Ивањица, Буковица, Прилике, Лиса, Луке, Осоница (вредност 3.000.000,00 динара са ПДВ-ом)

- Партија 3: Ургентно одржавање јавних и некатегорисаних путева у групи Месних заједница Међуречје, Братљево, Ковиље, Ерчеге (вредност 3.000.000,00 динара са ПДВ-ом)

- Партија 4: Ургентно одржавање јавних и некатегорисаних путева у групи Месних заједница Кушићи, Опаљеник, Мочиоци, Брезова (вредност 3.000.000,00 динара са ПДВ-ом)

Појединачне деонице за ургентно одржавање по Месним заједницама биће дефинисане након обиласка стручне службе Одељења, а на основу прегледа путне инфраструктуре, извештаја Комисије за процену штете и налога саобраћајног инспектора.

1. **Унапређење и развој руралне инфраструктуре**

Општини Ивањица су на конкурсу Министарства пољопривреде, шумарства и водопривреде – Управа за аграрна плаћања, одобрена средства за инвестиције на унапређењу и развоју руралне јавне инфраструктуре, решењем број 320-37-88486/1/2021-02 од 11.10.2021. године, у укупном износу од 16.625.600,00 динара. Плаћање ПДВ-а је у обавези општине Ивањица.

Планиране су инвестиције на следећим деоницама:

* Пут Биоча – Стара фабрика Л=1.671,46 м и крак Стрменице Л=345,24 м (асфалтирање деонице)
* Пут Лучка река – Ђурђева гора Л=400,00 м (асфалтирање деонице)
* Пут Трње – Луке Л=3.882,95 м (насипање макадамског коловоза)
* Пут Варјаче – Симеуновићи, Вуковићи Л=1.231,00 м (насипање макадамског коловоза)

По спроведеној јавној набавци и закључењу уговора радови ће се реализовати у првој половини 2022. године. Општина Ивањица ће и у току 2022. године припремити конкурсну документацију и аплицирати на наредним конкурсима овог Министарства.

Образложење

У складу са чланом 12. Закона о путевима („Сл.гл. РС“ број 41/2018 и 95/2018) и чланом 5. Одлуке о буџету општине Ивањица („Сл.лист општине Ивањица“ број 14/2021), достављамо вам нацрт Програма одржавања јавних и некатегорисаних путева за 2022.годину на територији општине Ивањица на сагласност ради благовременог извршавања радова и расписивања поступка јавних набавки.

Предложени документ, израђен је у складу са Програмима претходних година, прилагођен и израђен тако да прати вишегодишњи план развоја општине Ивањица по питању одржавања путне инфраструктуре.

У Ивањици, 27.12.2021. године **ОДЕЉЕЊЕ ЗА ЛЕР, ИНВЕСТИЦИЈЕ И ГР. ПОСЛОВЕ**